KADETUDDANNELSEN

I november 2016 besluttede Folketinget i forbindelse med finanslovsaftalen, at en ny politikadetuddannelse skulle oprettes, sådan at man på et halvt år kunne uddanne folk særligt til bevogtning af grænser og institutioner.

Dengang ønskede man 125 politikadetter på første hold, men kun 56 bestod adgangsprøverne og blev optaget på uddannelsen.

I dag er der i alt optaget 117 personer på de første tre hold.

Målet var i 2016, at 345 skal være færdiguddannede kadetter per september 2018.

De modtager undervisning i blandt andet magtanvendelse, dokumentkontrol, førstehjælp og konflikthåndtering og skal løse opgaver som bevogtning, udsendelse af afviste og grænsekontrol.

Politikadetuddannelse vil over de næste fire år koste 632 millioner kroner.

Kilde: Rigspolitiet